જો કે અહીં એક બાબતનું આપણે પણ ધ્યાન રાખવાનું જે પરિણામ આવે તે માત્ર આગાહી જ હશે નહીં કે સચોટ માહિતી. આ પાછળનું એક મહત્ત્વનું કારણ જણાવતા રેલ્વેના એક ઉચ્ચ અધિકારી જણાવે છે કે ભારતમાં તહેવારો હિન્દુ કેલેન્ડર પ્રમાણે ઉજવવામાં આવે છે આથી મોટા તહેવારો જેવાકે હોળી, દશેરા, દિવાળી અને છઠ પૂજા જ્યારે મુસાફરોની સંખ્યા સામાન્યથી અસંખ્ય ગણી વધારે હોય છે તે અંગ્રેજી કેલેન્ડરમાં દરેક વર્ષે જૂદા જૂદા સમયે આવતા હોય છે. આમ અત્યારે તો અલગોરિધમ તૈયાર કરી રહેલા એન્જીનીયર્સ સામે આ એક મોટો પડકાર છે કે જ્યારે ટીકીટ કન્ફર્મેશનની આગાહી કરવામાં આવે ત્યારે ભારતીય તહેવારોને ધ્યાનમાં રાખીને બને તેટલી સચોટ આગાહી તેઓ કેવી રીતે કરી શકશે.